'Transitorower' voor supermark doodgeskiet | Maroela Media
'Transitorower' voor supermark doodgeskiet
'n Vermeende transitorower is Donderdagmiddag tydens 'n transitorooftog voor 'n supermark in Tongaat, noord van Durban, doodgeskiet. Twee veiligheidswagte het skietwonde in die voorval opgedoen terwyl nog 'n verdagte skrams in die voorval deur 'n koeël getref is.
Paul Herbst, woordvoerder van IPSS Medical Rescue, sê paramedici is omstreeks 16:00 na die toneel in Fairbreeze ontbied kort nadat 'n transitorooftog buite 'n supermark in die winkelsentrum plaasgevind het.
'n Verdagte is gedurende die voorval doodgeskiet. 'n Tweede verdagte is gewond nadat hy skrams aan sy kop gewond is.
'n Sekerheidswag van die geldwa en nog 'n wag is gewond en op die toneel vir matige beserings behandel voordat hulle per ambulans na 'n hospitaal geneem is vir verdere mediese behandeling.